ผมมีก้อนอะไรไม่รู้ครับมันอยู่ใต้หูผมข้างที่ผมฟันพุมันเป็นก้อนวงกลมอ่ะครับแข็งครับกดแล้วเจ็บครับไม่ทราบว่าเป็นอะไร
สวัสดีค่ะ ก้อนที่บริเวณหูดังกล่าวมา อาจเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันหากเกิดสัมพันธ์กับการฟันผุ น่าจะเป็นต่อมน้ำเหลืองโตตามหลังการติดเชื้อมากที่สุด การให้ได้การวินิจฉัยที่แน่นอนจำเป็นต้องตรวจร่างกายร่วมด้วย ดังนั้นหากก้อนที่มีอยู่ไม่หายไปหลังจากรักษาฟันผุจนดีขึ้นหรือหายสนิทแล้ว ควรไปพบแพทย์เพื่อตรวจเพิ่มเติมการดูแลตัวเองเบื้องต้นไม่ไปกดก้อนบ่อยๆ สังเกตอาการว่าก้อนค่อยๆยุบลงหรือไม่ แล้วมีความผิดปกติของระบบอื่นๆเช่น มีไข้ ติดเชื้อไม่สบายบ่อยๆ เลือดออกง่ายหยุดยาก คลำได้ก้อนที่ท้อง ขาบวมร่วมด้วยหรือเปล่า ถ้ามีอาการเหล่านี้แนะนำให้รีบไปพบแพทย์